Aygete kuwis,
gikannuhnivwi muhuke tahan akigbimnat mahakwa.
Igkis awna:
— Kuwis aygete.
Uyay diyuhe pahabakat avitit paytwempu Kafarnawh.
— Uyay.
Ayge igkis katapte amadgat gihmunkis.
Misanpi gawkis,
ig Kiyavwiye Jesus kote danuhte gitkis.
Igkis hiyapni hene,
igkis tivik.
Pahaye adahan mayg kamayghew.
In kannikase paraw.
Igkis puwehnene ativut bobo piyawakad adahan pimavut madikawku madikwa (200) iwanti aviyukan.
Pahaye adahan igkis hiyap Kiyavwiye Jesus waywe ahakwew un.
Igkis ka hiyakgi ku pariyene ig.
Ig aytweni kennesa arimkat gihmunkis.
Igkis hiyapni hene,
igkis avisasewbet gibohri.
Igme awna gitkis:
— Nahnewa ay.
Ka yi muwaka avis.
Igkis timapni inakni giwn hene,
igkis batek ka aynsima.
Igkis amavig amadgat wahmun.
Aynewa igkis danuh atere ku kit umawkan.